
EXPUNERE DE MOTIVE  PRIVIND  OPORTUNITATEA PROIECTULUI DE HOTĂRÂRE

privind aprobarea Studiului de Fezabilitate pentru obiectivul de investiţie ,,Modernizare şi extindere Calea Buziașului”
                                                      Motivul emiterii proiectului de hotărâre




1.Descrierea situației actuale

Amplasamentul zonei studiate se află în partea sud a Municipiului Timișoara, arteră de legătură a municipiului Timișoara cu oraşul Buziaş, zonă de tranzit între centrul municipiului Timişoara şi ieşirea spre localitatea limitrofă Moşniţa-Nouă( DJ 592). Fiind o zonă  aglomerată permanent este necesară modernizarea şi extinderea benzilor de circulaţie de la intersecţia Calea Buziaşului cu strada Matei Milo până la limita administrativ teritorială a municipiului.

Nu sunt amenajate piste pentru ciciclişti.

Având în vedere urbanizarea intensă şi dezvoltarea zonelor de locuinţe rezidenţiale, volumul traficului de autovehicule a crescut în mod considerabil, astfel că în anumite perioade ale zilei capacitatea de circulaţie a drumului este depăşită, traficul desfăşurându-se anevoios, ca urmare se impune modernizarea şi extinderea părții carosabile, amenajarea pistelor de cicliști, acceselor la proprietăți și a spațiilor verzi.

De asemenea, în conformitate cu prevederile art.23 alin.1 lit.c din Anexa nr.1 la H.G. nr.955/2004 pentru aprobarea reglementărilor-cadru de aplicare a <LLNK 12002    71130 301   0 33>Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, autoritatile administrației publice locale vor asigura administrarea drumurilor orăşeneşti.


Potrivit prevederilor art.23 alin.3 din acelasi act normativ şi O.G. nr. 43/1997, art.22 privind regimul drumurilor, activitatea de modernizare şi întreţinere a străzilor şi a drumurilor revine în atribuţiile autorităţilor publice locale.



2.Schimbări preconizate şi rezultate aşteptate

Scopul proiectului este de a îmbunătății condițiile de circulație, confortul și siguranța utilizatorilor în partea de sud a municipiului Timișoara, prin modernizarea și extinderea carosabilului, amenajarea trotuarelor, pistelor de cicliști și a spațiilor verzi. 

3. Concluzii


Prin urmare, în conformitate cu art. 45 alin.2 lit.e din Legea nr. 215/2001-privind administrația publică locală, cu modificările și completările ulterioare, şi Ordinul nr. 49/27.01.1998- pentru aprobarea Normelor tehnice privind proiectarea şi realizarea străzilor în localităţile urbane,
cap.3, pct.3.8. supun spre dezbatere și aprobare proiectul de hotărâre privind aprobarea Studiului de Fezabilitate pentru obiectivul de investiţie ,,Modernizare şi extindere Calea Buziașului”.

